In Die Afrikaner van 3-9 September 2004, op bladsy 5, verskyn ’n artikel van mnr. Jaap Marais oor die Volkstaatgedagte, wat as die offisiële standpunt van die HNP beskou was soos bevestig deur die opskrif.
“DIE volkstaat-idee het aanvanklik in die Afrikanerpolitiek onstaan as ‘n konsep wat deur ‘n klein groepie aangehang is wat dit skynbaar as ‘n kitsoplossing gesien het om die probleme reg te stel wat deur die NP se verraad teen apartheid geskep is. Op die stadium is dié konsep egter misbruik om die verraad van die IDASA komplot te laat slaag. Nadat die VF met die volkstaat-idee as hoof beleid parlement toe is in 1994, het dié konsep egter mettertyd verdwyn. In die byna hopelose en magtelose posisie waarin die Afrikaner in die afgelope tien jaar verval het, word daar gereeld nuwe idees bespreek om los te kom uit die greep van die kommuniste waarin ons vasgeval het. Deesdae begin die volkstaat-idee egter weer sy kop uitsteek, weliswaar soms in effens gewysigde formaat. Op verskillende forums en in kletskamers op die internet word modelle wat verband hou met die oorspronklike volkstaat-idee gereeld bespreek. Dit lyk inderdaad of hierdie debat sal groei in die aanloop na die volgende plaaslike verkiesing volgende jaar of vroeg in 2006. Daarom is dit sinvol om die HNP se standpunt oor die volkstaat-idee, soos geformuleer deur MNR. JAAP MARAIS in die middel 1990’s, vroeg reeds op die tafel te sit, sodat die nuwe debat ook daaraan gemeet kan word.
Die voortsetting van die VVK in samewerking met wat van die HNP oorgebly het, ondersteun deur die destydse Radio Pretoria en gedryf deur die Boere Afrikaner Volksraad, is die duidelikste bewys dat die aanslag op die Afrikanerdom nie afgehandel is nie. Beginsel is verruil vir omstandigheid wat nou dikteer.